LT
2023 5 15
Europos Sąjungos oficialusis leidinys
C 173/9
2022 m. vasario 5 d.
Sąd Rejonowy dla Warszawy-Woli w Warszawie (Lenkija) pateiktas prašymas priimti prejudicinį sprendimą byloje QI / Santander Bank Polska S.A. (Byla C-76/22) (2023/C 173/11) Proceso kalba: lenkų Prašymą priimti prejudicinį sprendimą pateikęs teismas Sąd Rejonowy dla Warszawy-Woli w Warszawie
Šalys pagrindinėje byloje Ieškovė: QI Atsakovas: Santander Bank Polska S.A.
Prejudiciniai klausimai 1.
Ar Direktyvos 2014/17/ES (1) 25 straipsnio 1 dalis turi būti aiškinama taip pat, kaip ir Direktyvos 2008/48/EB (2) 16 straipsnio 1 dalis, t. y. taip, kad vartotojo teisė į bendros hipoteka užtikrintos paskolos kainos sumažinimą išankstinio hipoteka užtikrintos paskolos grąžinimo atveju apima visas vartotojui tenkančias išlaidas, įskaitant komisinį atlygį už paskolos suteikimą? 2.
Ar Direktyvos 2014/17/ES 25 straipsnio 1 dalyje nustatyta pareiga sumažinti bendrą hipoteka užtikrintos paskolos kainą išankstinio hipoteka užtikrintos paskolos grąžinimo atveju turi būti aiškinama taip, kad bendra hipoteka užtikrintos paskolos kaina turėtų būti sumažinama proporcingai laikotarpio nuo išankstinio paskolos grąžinimo dienos iki iš pradžių sutartos paskolos grąžinimo dienos ir iš pradžių sutarto laikotarpio nuo paskolos išmokėjimo dienos iki visos paskolos grąžinimo dienos trukmės santykiui, ar bendros hipoteka užtikrintos paskolos kainos sumažinimas turėtų būti proporcingas paskolos davėjo negautam pelnui, t. y. palūkanų, likusių mokėti anksčiau laiko grąžinus paskolą (mokėtinų už laikotarpį nuo kitos dienos po faktinio visos paskolos grąžinimo dienos iki iš pradžių sutartos visos paskolos grąžinimo dienos), ir palūkanų, mokėtinų už visą iš pradžių sutartą paskolos sutarties galiojimo laikotarpį (nuo paskolos išmokėjimo dienos iki sutartos visos paskolos grąžinimo dienos), santykiui?
(1) (2)
2014 m. vasario 4 d. Europos Parlamento ir Tarybos direktyva 2014/17/ES dėl vartojimo kredito sutarčių dėl gyvenamosios paskirties nekilnojamojo turto, kuria iš dalies keičiamos direktyvos 2008/48/EB ir 2013/36/ES bei Reglamentas (ES) Nr.
1093/2010 (OL L 60, 2014, p. 34).
2008 m. balandžio 23 d. Europos Parlamento ir Tarybos direktyva 2008/48/EB dėl vartojimo kredito sutarčių ir panaikinanti Tarybos direktyvą 87/102/EEB (OL L 133, 2008, p. 66).
2022 m. rugpjūčio 18 d.
Asociación de Delineantes de Hacienda pateiktas apeliacinis skundas dėl 2022 m. liepos 13 d.
Bendrojo Teismo (antroji kolegija) priimtos nutarties byloje T-280/22 Asociación de Delineantes de Hacienda / Ispanija (Byla C-552/22 P) (2023/C 173/12) Proceso kalba: ispanų Šalys Apeliantė: Asociación de Delineantes de Hacienda, atstovaujama abogado D. Álvarez Cabrera Kita proceso šalis: Ispanijos Karalystė 2023 m. kovo 17 d. nutartimi Teisingumo Teismas (šeštoji kolegija) atmetė apeliacinį skundą motyvuodamas tuo, kad jis akivaizdžiai nepagrįstas, ir nurodė, kad apeliantė padengia savo bylinėjimosi išlaidas.